**Základná škola JABLONEC**

**ZÁVEREČNÁ SPRÁVA**

**v čase mimoriadnej situácie**

**od 12.3 do 30.6.2020**

**v školský rok 2019/2020**

*Od 13. marca 2020 do 30. júna 2020 prebiehalo v škole vyučovanie mimoriadnym spôsobom v súlade s nariadeniami hlavného hygienika a Ministerstva školstva, vedy, výskumu a športu. Spôsob vyučovania, metódy, formy a hodnotenie informuje škola v Správe o výchovno-vzdelávacej činnosti.*

**1. Organizácia výchovno – vzdelávacieho procesu od 13.3.2020 do 30.6.2020**

Od 16.3.2020, kedy sa prerušil výchovno – vzdelávací proces, niekoľko dní učitelia žiakom sprostredkovávali učivo pomocou audionahrávok, videonahrávok, sms, mms, hlasových správ, telefonátov, odkazov na webové stránky, e- mailovej korešpondencii, pracovných listov, prezentácií. Snažili sa ich motivovať k osvojovaniu a upevňovaniu učiva. Keďže sa situácia ohľadom pandémie nezlepšovala a návrat do školy bol v nedohľadne, prešlo sa na online vzdelávanie pomocou platformy ZOOM.

Učiteľka anglického jazyka zabezpečovala vyučovanie ANJ v jednotlivých ročníkoch online pomocou ZOOM každý týždeň.

P. riaditeľka školy – triedna učiteľka I. triedy ( 2. a 4. ročník ) Š. Oscitá učila denne online oba ročníky následne po sebe. Odučila vždy hlavné predmety a výchovy zabezpečila dištančne pomocou e- mailu, video nahrávok, atď... . Rozvrh si zostavovala týždenný, ktorý bol riadne zapisovaný do triednej knihy. Nebol pevný, rozsah hodín bol však dodržaný. Vlastivedy a prírodovedy pre štvrtákov posielala p. učiteľka Sabová pravidelne formou audio a video nahrávok ( 2x do týždňa PDA a 2x do týždňa VLA ).

Triedna učiteľka II. triedy ( 1. a 3. ročník ) si vypracovala pevný rozvrh s dodržanými hodinami predmetov a ich rozsah.

|  |  |  |  |  |  |
| --- | --- | --- | --- | --- | --- |
| **1. ročník** | **8.00 - 8.40** | **8.45 - 9.25** | **9.40 – 10.20** | **10.30 – 11.10** | **11.20 – 12.00** |
|  | **1.hodina** | **2.hodina** | **3.hodina** | **4.hodina** | **5.hodina** |
| **Pondelok** |  | MAT | SJL | SJLonline | PRVonline |
| **Utorok** | SJLonline | MATonline | SJL | TSV | TSV |
| **Streda** |  | NBV/ETV | SJL | SJLonline | MATonline |
| **Štvrtok** | SJLonline | MATonline | SJL | HUV | **11.00** |
| ANJ / s p.u.Peťkou /online |
| **Piatok** | SJLonline | MATonline | VYV | VYV |  |

|  |  |  |  |  |  |  |
| --- | --- | --- | --- | --- | --- | --- |
| **3. ročník** | **8.00 - 8.40** | **8.45 - 9.25** | **9.40 – 10.20** | **10.30 – 11.10** | **11.20 – 12.00** | **12.00 – 12.40** |
|  | **1.hodina** | **2.hodina** | **3.hodina** | **4.hodina** | **5.hodina** | **6. hodina** |
| **Pondelok** | MATonline | SJLonline | PDAonline | VYV | VYV |  |
| **Utorok** | PVC | INF | SJLonline | ČÍTonline |  | ANJ / s p.u.Peťkou /online  |
| **Streda** | VLAonline | MATonline | SJLonline | HUV | NBV/ETV |  |
| **Štvrtok** | TSV | TSV | ČÍTonline | MATonline |  | ANJ / s p.u.Peťkou /online |
| **Piatok** |  | ČÍT | MATonline | SJLonline | SJLonline |  |

Vzdelávala online oba ročníky denne následne po sebe hlavné predmety a ostatné predmety pomocou video a audio nahrávok, atď... . Do triednej knihy boli riadne zapisované hodiny podľa neho. P. Morvayová a p. Székelyová si zabezpečovali jednotlivé predmety, ktoré učili pred prerušením výchovno – vzdelávacieho procesu, ďalej pomáhali deťom, ak mali problém, p. Székelyová s digitálnou technológiou, p. Morvayová zas odučila učivo náboženskej výchovy , zastupovala tak miestneho kňaza. Tiež zabezpečili dezinfekciu hračiek v ŠKD a pomôcok na TŠV P. Ochabová – upratovačka dostávala priebežne pokyny od p. riaditeľky na dezinfekciu a čistenie školy a úpravu okolia.

1. júna 2020 do 30.6.2020 sa na ZŠ v Jablonci obnovil výchovno – vzdelávací proces. Na základe rozhodnutia väčšiny zákonných zástupcov sa škola otvárala o 7.30 hodine a zatvárala najneskôr o 16.30 hodine. Žiak skôr ako o 7.30 hodine nevstupoval do budovy školy. Zákonný zástupca, príbuzný, s ktorým žiak prichádzal do školy a zo školy odchádzal, nevstupoval do priestorov školy ( šatňa, triedy, zborovňa, škd, wc), maximálne do vstupnej chodby – iba s rúškom a vydezinfikovanými rukami. Ráno musel žiak prejsť ranným filtrom ( meranie teploty, dezinfekcia rúk). So sebou mal každý deň hygienické vreckovky, 2 čisté rúška. Dezinfekčný prípravok bol pri vstupe do budovy. Toalety a triedy boli vybavené dezinfekciou v dávkovači, mydlom v dávkovači a jednorazovými papierovými utierkami (obrúskami) pre bezpečné osušenie rúk. Prvý deň bolo treba priniesť zákonným zástupcom podpísaný papier, že dieťa nie je infekčné.

Výchovno – vzdelávací proces ( samotné učenie ) začínalo po prebratí a kontrole žiakov o 8.00 hodine. Rozvrh bol upravený a prispôsobený aktuálnej situácii. Vyučovanie bolo skôr zamerané na upevňovanie sociálnych kontaktov a vzťahov v triede. Žiaci neboli ústne a písomne skúšaní a klasifikovaní známkou. Učitelia zisťovali úroveň nadobudnutých vedomostí na dovysvetľovanie učiva a upevňovanie poznatkov. Učenie bolo tematicky zamerané, skôr blokovo. Konkrétny a pevný rozvrh deti nedostali. Hneď prvý deň si priniesli všetky učebnice, pracovné zošity a zošity do školy. Mohli si ich počas zostávajúcich troch týždňov nechať v škole v lavici. Ak už boli kompletne vypracované, postupne si ich brali domov. Vyučovanie 1. a 3. ročníka zabezpečila p. Sabová a vyučovanie 2. a 4. ročníka zabezpečila p. Oscitá. Dva dni v týždni bol anglický jazyk. V pondelok a vo štvrtok v 1. týždni mali ANJ žiaci 2. a 4. ročníka, v pondelok a vo štvrtok v 2. týždni mali ANJ žiaci 1. a 3. ročníka. Vyučovanie anglického jazyka bolo v školskom klube. Žiaci sa menili po týždni ako skupiny v anglickom jazyku a aj v obsadení priestoru ŠKD. V týždni, kedy doobeda mali anglický jazyk žiaci 2. a 4. ročníka v škd, poobede boli v triede škd práve žiaci 2. a 4. ročníka. V týždni, kedy doobeda mali anglický jazyk žiaci 1. a 3. ročníka v škd, poobede boli v triede škd práve žiaci 1. a 3. ročníka. 3. júnový týždeň mali ANJ v pondelok žiaci 2. a 4. ročníka v ŠKD a s odstupom 3 dní – vo štvrtok zas mali ANJ žiaci 1. a 3. ročníka v ŠKD. 4. týždeň v pondelok sa postupne s jednotlivými triedami pani učiteľka ANJ rozlúčila a zhodnotila dosiahnuté výsledky s každou triedou osobitne v triede, kde prebiehal ich výchovno – vzdelávací proces celý deň. Výchovno – vyučovací proces sa končil denne o 12.00 hodine. Zákonní zástupcovia, ktorí neprihlásili svoje deti na obed a do ŠKD, si prevzali dieťa o 12.00 hodine.

Približne od 12.15hod. do 13.00hod. sa deťom podával obed v hygienicky nezávadných polystyrénových obedároch ( na jedno použitie, každý deň nové ) v triede, kde strávili dopoludnie. Do 13.00 hodiny boli deti riadne naobedované. Zákonní zástupcovia, ktorí prihlásili svoje deti na obed, ale nie do ŠKD, si prevzali dieťa od 12.30 hod. do 13.00 hod.

Poobede prihlásení žiaci navštevovali ŠKD. Zostávali vždy so svojou skupinou, izolovane od druhej skupiny žiakov, celý týždeň s tou istou pani vychovávateľkou. Jedna skupina vo svojej triede a druhá skupina v priestoroch ŠKD. Po týždni si skupiny priestory menili. Zákonný zástupca si mohol svoje dieťa z ŠKD vyzdvihnúť poobede, najneskôr však do 16.30 hodiny.

Poplatky za ŠKD za obdobie apríl – máj ( u niektorých žiakov aj jún ), kedy činnosť v ŠKD neprebiehala, boli riadne vyplatené zákonným zástupcom na podpis.

30.6.2020 bol posledný deň výchovno – vzdelávacieho procesu v školskom roku 2019/2020. Zákonní zástupcovia rodičov mali 4 možnosti dobrovoľného výberu organizácie posledného dňa:

- žiak odchádza domov zo školy hneď po slávnostnom ukončení školského roka a odovzdania vysvedčení,

- žiak sa naobeduje a odchádza o 12.00 hodine,

- žiak sa naobeduje a zostáva v ŠKD s možnosťou do 16.00 hodiny,

- žiak bez obeda zostáva v ŠKD s možnosťou do 16.00 hodiny.

**Výchovno-vzdelávací proces**

Rozvrh hodín 1. - 4. ročník:

* vyučovanie bolo zložené z predmetov z hlavných vzdelávacích oblastí ( SJL, MAT, INF, VLA, PDA, PVO, ANJ) ich zloženie v jednotlivých dňoch bolo v kompetencii učiteľa,
* vyučovanie prebiehalo v blokoch, ktorých dĺžka bola v kompetencii učiteľa, bez pevne stanovených prestávok, podľa individuálnych potrieb skupiny, aby sa zabránilo hromadnému stretávaniu žiakov na chodbe a WC,
* priebežne bola do vyučovania zakomponovaná výchova (HUV, VYV, TSV, PVC, ETV/NBV) ako súčasť blokového vyučovania, podľa uváženia učiteľa,
* vyučovací proces v 1. až 4. ročníku bol zameraný predovšetkým na opakovanie a upevňovanie učiva, rozvoj čitateľských a komunikačných zručností, či budovanie sociálnych vzťahov v triede,
* časté využívanie exteriérov vo vyučovacom procese,
* žiaci ( 1 prvák, 1 druháčka a 1 tretiak ), ktorí sa nezúčastnili prezenčnej formy vyučovania, pokračovali v dištančnej forme vyučovania, prostredníctvom zasielania úloh a materiálov navypracovanie sms, e-mailom.

|  |  |  |  |  |
| --- | --- | --- | --- | --- |
| 7.30 – 7.55 | 8.00 – 12.00 | 12.00 – 12.15 | 12.15 – 13.00 | 13.00 – 16.30 |
| Príchod žiakov do školy | Vyučovanie | Prestávka, zmena vyučujúceho | Obedňajšia prestávka | ŠKD |

**Hygienické opatrenia počas výchovno- vzdelávacieho procesu**

* Zákonný zástupca predkladal pri prvom nástupe žiaka do základnej školy, alebo po každom prerušení dochádzky v trvaní viac ako tri dni písomné vyhlásenie o tom, že žiak neprejavuje príznaky prenosného ochorenia a nemá nariadené karanténne opatrenie.
* Žiak mal v taške odložené rezervné rúško (pre prípad znečistenia svojho používaného rúška) a zásobu hygienických vreckoviek.
* Po vstupe do školy a rannom meraní teploty si žiak vydezinfikoval ruky.
* Žiak si odchádzal umyť ruky bežným spôsobom, ktorý bol v súlade s aktuálnymi hygienicko – epidemiologickými nariadeniami.
* Žiak nosil rúško všade vo vnútorných priestoroch základnej školy počas presunu, okrem svojej skupiny v interných a externých priestoroch školy, kde prebieha výchovno - vzdelávací proces. Neskôr, po uvoľnení opatrení v exteriéroch už nie.
* V miestnosti, v ktorej sa zdržovala skupina, bolo zabezpečené časté a intenzívne vetranie.
* Väčšiu časť dňa trávili žiaci vonku.
* Pedagogickí zamestnanci opakovane upozorňovali žiakov na dodržiavanie hygienických pravidiel pri kašľaní a kýchaní.
* Skupiny žiakov sa presúvali iba v sprievode učiteľa. Pri presune nosili žiaci rúško.
* Rukavice pre bežné činnosti neboli nutné.
* Toalety boli vybavené mydlom, dezinfekciou a jednorazovými papierovými utierkami (obrúskami) pre bezpečné osušenie rúk. Textilné uteráky sa nepoužívali.
* Upratovanie a dezinfekcia toaliet prebiehala dvakrát denne a podľa potreby.
* Dezinfekcia dotykových plôch, ostatných povrchov alebo predmetov, ktoré používa zvlášť veľký počet ľudí, bola vykonávaná minimálne dvakrát denne a podľa potreby (napr. kľučky dverí).

**Stravovanie**

* Stravovanie žiakov bolo zabezpečené iba pre žiakov, ktorí sa zúčastňovali prezenčnej formy vyučovania.
* Stravu vydávala jedáleň MŠ v jednorazových obedároch s čistým príborom.

**Podozrenie na ochorenie COVID-19**

* Nikto s príznakmi infekcie dýchacích ciest, ktoré by mohli zodpovedať známym príznakom COVID-19 (zvýšená telesná teplota, kašeľ, zvracanie, kožná vyrážka, hnačky, náhla strata chuti a čuchu, iný príznak akútnej infekcie dýchacích ciest) nesmel vstúpiť do priestorov základnej školy.
* Ak by žiak v priebehu dňa vykazoval niektorý z možných príznakov COVID-19, umiestnil by sa do samostatnej miestnosti a kontaktovali by sa zákonní zástupcovia, ktorí by ho bezodkladne vyzdvihli. O podozrení na nákazu COVID – 19 by základná škola informovala príslušný RÚVZ tak, ako je to v prípade iných infekčných ochorení.
* Ak by sa u zamestnanca základnej školy alebo školského klubu detí objavili príznaky nákazy COVID – 19 v priebehu jeho pracovného dňa, bezodkladne by o tom informoval riaditeľa školy a opustil školu v najkratšom možnom čase s použitím rúška.
* V prípade potvrdenia ochorenia, by základná škola postupovala podľa usmernenia miestne príslušného RÚVZ.

**2. Spôsob hodnotenia v II. polroku školského roka 2019/2020**

V II. polroku školského roka 2019/2020 neboli klasifikované výchovy - tieto predmety:

* výtvarná výchova
* hudobná výchova
* telesná výchova
* pracovné vyučovanie
* etická výchova
* náboženská výchova

Na vysvedčení bolo pri jednotlivých predmetoch uvedené „absolvoval/a“.

V II.polroku školského roka 2019/2020 boli hodnotené slovne tieto predmety:

* matematika
* informatika
* slovenský jazyk a literatúra
* anglický jazyk
* prvouka
* prírodoveda
* vlastiveda

Novelou č. 93/2020 Z. z. zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov zo dňa 25.4.2020 bola zrušená možnosť hodnotenia na vysvedčení pre prípravný ročník, nultý ročník, prvý ročník až štvrtý ročník základnej školy slovne stupňami:

• dosiahol veľmi dobré výsledky,

• dosiahol dobré výsledky,

• dosiahol uspokojivé výsledky,

• dosiahol neuspokojivé výsledky

Slovné hodnotenie má byť slovným komentárom pre žiakov v predmetoch, ktoré sú hodnotené. Má to byť účinná spätná väzba žiakovi i rodičovi. Neurčuje sa rozsah a šírka takýchto komentárov. Na konci školského roka sme vyššie uvedené predmety hodnotili slovným komentárom, aj keď sme ich hodnotili v 1. polroku známkou. Učitelia ho vytvorili na základe podkladov, ktoré získavali pred prerušením vyučovania a počas dištančného vzdelávania a online vyučovania. Do online vyučovania sa zapájali všetci žiaci školy, preto s priebežným hodnotením nebol žiadny problém. Slovný komentár súhrnný dali triedni učitelia aj na zadnú stranu vysvedčenia ako motivačný prvok. Pre tento typ hodnotenia sme použili tlačivá č.606, na základe usmernenia pre základné školy k vysvedčeniam pre šk.r.2019/2020.

Nikto so žiakov nebude preskúšavaný a nikto so žiakov neopakuje ročník.

**3. Práca pedagogických a nepedagogických zamestnancov**

Do výučby počas prerušenia výchovno – vzdelávacieho procesu boli zapojení všetci pedagogickí zamestnanci, okrem vyučujúcich NBV. Podklady pre hodiny ETV/ NBV zabezpečovala p. Morvayová. Pedagógovia zabezpečovali online vyučovanie z domu a p. Oscitá aj zo školy. V škole bol zabezpečený internet a aj počítačová technika. Pedagógovia si vo vlastnom záujme a aj záujme žiakov prispôsobili digitálnu techniku, pripojenie a rýchlosť internetu. Neustále boli k dispozícii rodičom a žiakom aj na telefóne a hneď reagovali aj na elektronickú komunikáciu. Komunikácia učiteľ – rodič – žiak bola na vynikajúcej úrovni. Všetko prebiehalo na základe vzájomnej dohody. Vychovávateľky zabezpečovali zároveň dezinfekciu hračiek a ŠKD priestorov, tiež pomôcok na TŠV, dezinfekciu celej budovy a upratovanie priestorov školy mala na starosti p. Ochabová – upratovačka.

**4. Materiálne podmienky počas dištančného vzdelávania**

Počas dištančného vzdelávania sa žiakom zadávali úlohy prispôsobené všetkým žiakom a ich možnostiam. Využívali sa aplikácie, ktoré boli dostupné zdarma, ak ich niektorý zo žiakov nebol schopný nainštalovať do počítača, boli nepovinné. Taktiež všetky pracovné listy sa žiakom odosielali elektronickou formou. Ak nemali možnosť si ich vytlačiť, stačilo, ak si ich žiak vyriešil ústne, čiže neboli povinné na odovzdanie. Úlohy povinné na odovzdanie boli iba také, ktoré boli splniteľné a dostupné pre všetkých žiakov. Čo sa týka online vyučovania, zo 42 žiakov sa nepretržite prihlasovalo 41 žiakov, čo je 97,2% účasť = výborná účasť. Jeden žiak štvrtého ročníka nemal možnosť pripojenia sa na internet, preto mu pán Pastucha – obyvateľ obce, podaroval notebook a predplatil mu dáta na internetovom pripojení, aby mohol pracovať v domácom prostredí. Takmer denne tiež prichádzal do školy za triednou učiteľkou – p. riaditeľkou, ktorá mu vysvetľovala učivo, precvičovala s ním a na online ANJ poskytla pripojenie v škole.

**5. Vyhodnotenie plnenia cieľov školy**

Keďže dištančné vzdelávanie, neskôr aj online vzdelávanie prebiehalo denne a všetky predmety boli riadne odučené, žiaci vo všetkých ročníkoch ovládali predpísané učivo, ktoré bolo aj precvičené. Na precvičovanie sa využilo aj obdobie od 1. júna, kedy sa opäť obnovilo prezenčné vyučovanie. Nepodarilo sa uskutočniť rôzne akcie, súťaže, výlety a exkurzie, ktoré boli naplánované, avšak čo sa nám podarilo, bolo dištančné vzdelávanie novým, pre žiakov zaujímavým spôsobom, čo určite veľmi obohatilo výchovno – vzdelávací proces. Dokonca aj po obnovení výchovno – vzdelávacieho procesu sa vyučovania zúčastňovalo 40 žiakov zo 42, čo je 95,2%.

**6.** **Špecifická podpora počas mimoriadnej situácie** – pedagogickí pracovníci sa priebežne zapájali do výchovno – vzdelávacieho procesu, zodpovedne sa postavili ku všetkým predmetom, ktoré obohacovali o zaujímavé metódy, formy a prostriedky. Asistentka učiteľa dokonca bola k dispozícii niektorým žiakom a pomáhala im hlavne pri nedostatočnej znalosti pri práci s PC a zabezpečovala im hladký priebeh elektronickej komunikácie a online vyučovania. Taktiež komunikácia so žiakmi a rodičmi bola elektronickou formou. Zápis žiakov do 1. ročníka sa uskutočnil bez detí, zapísať žiakov prišli zákonní zástupcovia, samozrejme za prísnych hygienicko – epidemiologických podmienok.

**7. Silné stránky školy**

Škola má rodinný charakter, žiaci sa navzájom poznajú a pomáhajú si a pedagógovia si tiež poskytujú vzájomnú pomoc, aby výchovno – vzdelávací proces fungoval čo najlepšie. Každý z pedagógov vyniká v nejakej oblasti a spoločne vytvorili kompaktný a fungujúci celok. Keďže škola má iba 42 žiakov a priestory tiež skôr pripomínajú rodinné prostredie, bolo oveľa jednoduchšie zabezpečiť všetky nariadenia hlavného hygienika a MŠVVaŠ.

**8. Slabé stránky a návrh opatrení**

Do budúcnosti by sme mali aktívnejšie pracovať s Edupage stránkou, aby sa uľahčila práca s administratívou, pretože to veľmi zaťažuje zamestnancov, ktorí vzhľadom na ich malý počet majú zadelenej viac práce, a tak by boli odbremenení a mohli sa plnohodnotnejšie venovať žiakom. Taktiež by bolo dobré, aby sa pedagógovia preškolili v oblasti MICROSOFT TEAMS, aby v budúcnosti pri vzniknutí podobnej situácie, nebol problém s online vyučovaním, hoci cez platformu ZOOM všetko prebiehalo v poriadku, prípadne pouvažovať o online pripojeniach neprítomných a chorých žiakov.

V Jablonci 30.6.2020